cyanic-selkie/wikianc huggingface dataset:
Рејчел Реј
Добротворни работи
За промовирање на децата во кујната и семејното готвење, Јам-О организацијата развила интерактивно мрежно место кое има информации за основните вештини за готвење и организација за кујна. Мрежното место исто така нуди готварски совети, рецепти и повратни совети на корисниците.
Во борба против гладот во Америка, н Јам-О соработува со други организации кои ги имаат истите цели. Прво, тие соработуваат со организацијата Подели ја Нашата Цврстина.
За основање на образование за храната, Јам-О соработуваше со Национално здружение на Ресторани и Фондација за Образование и Сојузот за Поздрава Генерација.
Библиографија
•	Пријатни јадења (2001)
•	Јадења од зеленчук ( 2001)
•	30 минутни јадења 2 ( 2003)
•	Рејчел Реј: Токму на време ( 2007)
•	Јам-О! Семејна книга за готвење (2008)
Наводи
ref> ref> ref> ref> (registration required) ref> (See various Audio Clips section on Monday 7/16).
Убавината на порокот
„Убавината на порокот“ (српски: Лепота порока) — југословенски филм од 1986 година, во режија на Живко Николиќ, според расказот на Милован Глишиќ. Главните улоги ги играат: Петар Божовиќ, Мира Фурлан, Ева Рас, Милутин Караџиќ, Ален Нури, Инес Котман и Мира Бањац. Режија: ић
Синопсис
Дејството на филмот се одвива во Црна Гора, каде во заостанатите планински села постои обичај мажот да ја убие својата неверна жена удирајќи ја со дрвен чекан по главата. Во едно такво село, Лука (го игра Караџиќ) се жени со убавата Јаглика (ја игра Фурлан). Тие живеат сиромашно и затоа ја прифаќаат понудата на нивниот соселанец Ѓорѓе, наречен Жорж (го игра Божовиќ), да се преселат на морскиот брег. Таму, Лука работи во фабриката за производство на сол, а Јаглика се вработува во еден нудистички камп. Таа е традиционално воспитана и со ужас ги гледа голите луѓе кои се одмораат во кампот, но под влијание на двајца млади туристи (ги играат Нури и Котман), таа постепено ја открива својата сензуалност. На крајот од филмот, Лука и Јаглика се враќаат во селото, каде тој ја носи во планината со намера да ја убие на традиционалниот начин, но наместо тоа, се убива себе.
Зимон Гешке
Зимон Гешке (Simon Geschke; р. во ) — германски професионален друмски велосипедист, кој вози за UCI World Tour екипата.
Биографија
Тој е син на поранешниот велодромски велосипедист Јирген Гешке. На Тур де Франс 2015, Гешке освоил планинска етапа кога бил дел од бегство и сам стигнал до целта во Пра-Луп.
На Тур де Франс 2022, Гешке настапил по десетти пат во неговата кариера. За првпат во неговата кариера носел маичка од некој од пласманите по деветтата етапа и заработил доволни бодови за да го преземе водството во планинскиот пласман. Првично, неговата намера била да ја освои етапата место маичката од пласманот. Одлучил да нападне за планинските бодови на деветтата етапа бидејќи чувствувал дека не е реално да нападне на претстојните високопланински етапи, кои вклучувале пет искачувања од екстра категорија со Кол ди Гранон и Алп д’Ез, меѓутоа успеал да ја одбрани маичката на овие искачувања на Алпите и да ја носи до третата седмица на трката. Ја изгубил маичката на завршното искачување од екстра категорија на Тур де Франс кога Јонас Вингегор ја освоил трката. Поставил рекорд за германските велосипедисти со девет дена како „крал на планините“.
Гешке е веган од 2016 година.
Распоред на резултатите на етапните трки
СО = се откажал; — = не учествувал; НСО = не се одржала
Бајка како бајка…
„Бајка како бајка...“ е советски музички филм во боја во режија на Олег Биима, снимен во студиото Укртелефилм 1978.
Заплет
Музичка приказна за принцезата,која добива специјален подарок од Добрата самовила на нејзиниот 16-ти роденден.Во исто време,Злобната самовила одлучува да го спречи ова по секоја цена.
А бре Кољо, мамин Кољо
„А бре Кољо, мамин Кољо“ или „Ој ти Кољо, мамин Кољо“ — македонска народна песна, напишана од непознат автор кон крајот од преродбениот период или во периодот меѓу двете светски војни, во невообичаено разновидни текстуални изведби, за револуционерните дејци Дедо Кољо Добровенски или Никола Коев Николов, брат на Тане Николов. Наративот на авторот е типичен за ајдутските песни, каде што комитата или насловниот протагонист вели дека е „оженет“ за татковината.
Одлики
Први на винил ја снимиле Октет Македонија, а подоцна во алтернативна варијанта ја снимиле вокалната група Мимози, додека најпозната е изведбата од ансамблот Танец. Аранжманот е разновиден, со 3/4 и 11/8 такт, иако вклучените снимени изведби се во 2/4 такт.
Текст
Ој ти Кољо, мамин Кољо, мамино кумито, доста шета, мамин Кољо, по Пирин Планина, доста шета, мамин Кољо, по Пирин Планина.
Баба ќе те жени Кољо, за попова ќеро, мори бабо, стара бабо, стара неразбрана, мори бабо, стара бабо, стара неразбрана.
Мајка ми е бабо мори, на Пирин Планина, жена мије бабо мори, пушка маликера, жена мије бабо мори, пушка маликера.
Деца ми се бабо мори, дробните фишеци, каде да ги пратам бабо, назад не се враќат, каде да ги пратам бабо, назад не се враќат.
Назад не се враќат бабо, работа ми вршат, работа ми вршат бабо, тирански глај кршат, работа ми вршат бабо, тирански глај кршат!
Алт:
А бре Кољо, мамин Кољо, мамина кумито, доста оди, мамин Кољо, пустите планини, пустите планини, Кољо, у рамни долини.
Нели се наноси, Кољо, пушки малихерки, нели се нафрла, Кољо, дребните куршуми?
- Мојта жена, мила мајко, пушка малихерка, мојте деца, мила мајко, дребните куршуми.
Нели се најаде, Кољо, мрсните кокошки, нели се најаде, Кољо, и масни погачи.
Каде ги испраќам, мајко, назад не се враќат, назад не се враќат, мајко, абер ќе ми пратат.
1553 во музиката
1553 година во музиката содржи некои значајни настани.
Флоренс Гудинаф
Флоренс Гудинаф (на англиски: Florence Laura Goodenough) (родена 1886, почината 1959) била американски психолог и професор на Универзитетот во Минесота (University of Minnesota). Позната е по создавањето на Минесотската скала за претшколски деца (Minnesota Preschool Scale) и тестот "Нацртај човек" (Goodenough Draw-A-Man test, сега Goodenough-Harris Draw-A-Person Test). Автор е на учебник по детска психологија (Handbook of Child Psychology, 1933). Во 1942 година, станала претседател на Националниот совет на жени-психолози на Америка, а позната е и по тоа што ѝ била инструктор на Рут Хауард, втората Афроамериканка која станала доктор на науки по психологија.
Кружно Кале
Кружно Кале или Рет-Кале — село во Албанија. Селото се наоѓа во областа дебар и општината Мухур.
Њардвик
Њардвик (Njarðvík) — град во југозападниот дел на Исланд, во состав на општината Рејкјанеспајр на регионот Јужен Полуостров, брои околу 4.400 жители и е десетти град по големина во Исланд. Градот е поврзан со копнен, воден и воздушен сообраќај. Рејкјавик и Њардвик, заедно со уште неколку градови се сметаат за најважни индустриски, стопански и културни центри на државата.
Во 1995 г. Њардвик е споен со градот Кеплавик, образувајќи ја новата општина Рејкјанеспајр.
Пазариште (Виница)
{{Инфокутија Археолошко наоѓалиште во Македонија | lat_dir=E | lat_deg=41 | lat_min=52 | lat_sec=58 | lon_dir=N | lon_deg=22 | lon_min=30  | lon_sec=33 | position = left }Пазариште — археолошко наоѓалиште во градот Виница. Претставува населба од римското време. На висорамнинката каде што е сместен современиот пазар, М. и Д. Гарашанин, при рекогносцирањето во 1957 г., констатирале голема концентрација на фрагменти од керамички садови. Откриени се неколку керамички садови целосно зачувани.
Динагат
Диганат или Диганатски острови е покраина на Филипините, која е сместена на јужната страна од Лејте Заливот. Лејте Островот е на западната страна, додека островот Минданао е на југ. Растојанието на Диганат од север кон југ е 60 км.
Население
Динагат брои околу 107.000 жители.
Туризам
Најпознат е по каменитите предели и белите и пространи плажи. Динагатските остови денес се нарекуваат Мистични острови на Љубовта.
Административна поделба
Островите се поделени на 7 општини и 100 Барангаи.
Симитли (општина)
Општина Симитли (Община Симитли) — општина во Горноџумајско, Пиринска Македонија, во денешната Благоевградска област, југозападна Бугарија. Центар на општината е градот Симитли. Општината има 18 населени места со вкупно население од 14.904 жители (2015).
Населени места
Општината има 18 населени места. Тие се следниве (имињата во заграда се сегашните, сменети од бугарската држава):
1552 во музиката
1552 година во музиката содржи некои значајни настани.
Голче
Голче (словенечки: Golče) — населба во Општина Загорје на Сава во средна Словенија. Областа е дел од историскиот регион Штаерска. Населбата сега е вклучена во Засавскиот статистички регион.
1551 во музиката
1551 година во музиката содржи некои значајни настани.
Селтјарнарнес
Селтјарнарнес (Seltjarnarnes) — град во југозападниот дел на Исланд, односно спаѓа во Престолнинскиот регион, брои околу 4.300 жители и е единаесетти град по големина во Исланд. Градот е поврзан со копнен, воден и воздушен сообраќај. Селтјарнарнес, заедно со уште неколку градови во земјата, се смета за еден од поважните и поголемите населени места во државата.
NGC 3632
NGC 3632 — леќеста галаксија во соѕвездието Лав, заведена во Новиот општ каталог на длабоконебесни тела.
Откривање
Објектот е откриен на 22 февруари 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0. Положбениот агол на објектот е во износ од 157°.
Други поделби
Проучување на NGC 3632 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 34684. Во рамките на атласот на длабокото небо, Уранометрија 2000.00, објектот припаѓа на групата означена со бројот 146; додека во Каталогот на основни ѕвезди (GSC) е групиран под бројот 1437. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 51.
Користена литература
Astronomical Objects (RNGC)"". Tucson, Arizona:University of Arizona Press, 1973. (4016,0)
Асен Даскалов
Животопис
Роден е во градот Радомир, Бугарија. Завршил педагошко училиште во Ќустендил. Се зачленил во ВМРО во 1921 година. Бил назначен за терорист. Во 1921 година влегол во четата на војводата Мито Гузданов и Борис Тиков. Потоа бил назначен за војвода на чета на Организацијата. На 4 февруари 1923 година се обидел да изврши атентат врз бугарскиот премиер Александар Стамболиски, фрлајќи бомба во Народниот театар во Софија. На 12 септември 1924 година учествувал во горноџумајските убиства на ВМРО против претставниците на левицата.
Бил убиен во воз на пат кон градот Пловдив.
Пријателски натпревар
Дефиниција
Статистичките податоци за пријателскитe натпревар меѓу клубови (конечен резултат, присуство на играчи и резултати) немаат - обично - официјална вредност. Ова се должи на фактот што екипите ги планираат пријателските натпревари во предсезонскиот период, односно пред официјално да почне сезоната, со цел да се подготоват за стартот на сезоната и да тренираат.
За разлика од клубовите, пријателските натпревари на репрезентациите се поважни, бидејќи тие имаат поинтензивен распоред од клубовите. За овие селекции, овие натпревари се користат за подготовка за меѓународни турнири. Календарот обично ги опфаќа овие натпревари кога играчите се на одмор од својте клубови.
Правила
Поради неофицијалниот карактер, пријателскиот натпревар може да има различен правилник од другите натпревари. Во фудбалот - на пример - дозволено е да се направат поголем број на замени на место вообичаено дозволените три.
Исто така во фудбалот, календарот на ФИФА точно одредува кои датуми се наменети за меѓународни пријателски.
Поединечни спортови
Иако е типично за колективните спортови, пријателскиот натпревар е исто така присутен и во поединечните спортови каде што е познат под името "егзибиција": ова се случува, меѓу другите дисциплини, во бокс и други боречки спортови, потоа во тенис итн.
Хакер (појаснување)
Хакер
Терминот хакер од различни извори се толкува на поинаков начин. Хакерите се лица кои сакаат да се прикажат како луѓе кои се борат за слободна информација и тие ја сметаат технологијата за предизвик и веруваат дека ништо не би можело да им застане на патот. Иако терминот хакер може да се поврзе со кој било аспект од животот, најчесто тој се однесува на компјутерски професионалци, кои знаат како да направат работите да функционираат. Постои заедница, култура на споделување, која е создадена од експерти од областа на програмирањето и мрежите која потекнува од минатите декади кога постоеле првите миникомпјутери и експерименталните програми на АРПАнет (основата на интернет). Терминот хакер потекнува баш од таа заедница. Но, има и еден злобен аспект на терминот хакер на кој често луѓето и медиумите се повикуваат, а тоа е терминот „кракер“. Во ниту еден случај не смееме да ги мешаме овие два термина. Хакерите прават работи од кои нешто произлегува, тие не се криминалци, ниту крадци. Кракерите се уништувачи. Сакаат да уништат се на што ќе налетаат, да ги експлоатираат дупките во системите и да придонесат за нивно искористување за злобни намери. Тие се луѓето кои крадат од кредитните картички на луѓето. Иако често се нарекуваат хакери, тие не се тоа - ни најмалку. Хакерите прават работи од љубов, кои кракерите не би ги сториле ни за пари. Вистинските хакери не сакаат никаква врска со овие луѓе. Ако сакате да бидете хакер, треба посветено да пристапите кон осознавање на она кое е лесно пристапно за вас. Ако сте заинтересиран во уметноста, осознајте ја нејзината срж, ако сте заинтересиран во технологијата, проучете ги изворните кодови и програмските јазици со кои се градени заедничките слободни системи како ГНУ/Линукс и слободните варијанти на Јуникс. Кај хакерите често може да се забележат ставови кои ни покажуваат дека оваа заедница сака да придонесе знаењето во светот да биде слободно и преку тоа да помогне на општеството, кое може да добие толку многу од знаењето на масите. За да се однесувате како хакер, треба да верувате дека времето на другите хакери, поминато на размислување е скапоцено, до тој степен што дури и морална одговорност е да се споделува информација, да се добиваат решенија и да се објавуваат јавно како што и другите хакери прават, а со цел другите од заедницата да можат да решаваат исти проблеми наместо да трошат време на веќе решени препреки. Хакерите сметаат дека е разбирливо да се продава доза знаење за преживување, со што би си овозможиле плаќање на сметките и на храната. Разбирливо е и да се користат хакерските способности за издржување на фамилиите или дури и збогатување, сè додека не ја заборавате каузата и другите хакери од кои сте учеле.
Компјутери и технологија
Поврзано: Хакер (компјутери) за преглед на различни видови на компјутерски хакери и врски помеѓу овие групи.
Слични значења во други полиња:
Долго Брдо кај Млинше
Долго Брдо кај Млинше (словенечки: Dolgo Brdo pri Mlinšah) — населба во Општина Загорје на Сава во средна Словенија. Областа е дел од историскиот регион Штаерска. Населбата сега е вклучена во Засавскиот статистички регион.
Аеродром Велсборо Џонстон
Аеродромот Велсборо Џонстон (англиски: Wellsboro Johnston Airport) (FAA LID: N38) - јавeн општ авијациски аеродром без кула кој се наоѓа и го служи Велсборо, Пенсилванија.
Установи и авиони
Аеродромот зафаќа 141 хектар на надморска височина од 576.5 м. Аеродромот има две активни писти: 10/28 е асфалтна писта 1,096 м во должина и 18 м во ширина; и 29/11 со тревна површина што е 488 м на 30 м.
Авионските извршувања во просек се 109 неделно, приближно 5.500 годишно. Извршувањата се поделени: 53% месна општа авијација, 44% минлива општа авијација, 4% авио-такси. Постојат 28 авиони стационира на полето, а 22 се со единечен мотор, 1 со повеќе мотори и 5 се крајнолесни авиони.
Иван Нацевски
Иван Нацевски (, 1985 година) — хералдичар, хералд и потпретседател на Македонското грбословно друштво, стоматолог, најпознат по своите активности во хералдиката и вексилологијата.
Животопис
Д–р Иван Нацевски е роден во 1985 година во Куманово каде таму го завршил своето основно образование. По завршувањето на Средното стручно медицинско училиште во Скопје, студирал стоматологија во Пловдив кадешто и дипломирал во 2010 година.
Специјализирал на Стоматолошкиот факултет во Скопје под менторство на проф. д–р Никола Гиговски.
Во 2009 година станал член на Македонското хералдичко здружение (МХЗ) и активно учествувал во неговата работа како член на стручен совет. Хералдика узучувал под водство на д–р Јован Јоновски при што активно се интересирал и занимавал со хералдика. Особен интерес покажувал во областа на воената и месната хералдика, како и фалеристиката.
Нацевски е потпретседател и Вардарски хералд на Македонското грбословно друштво.
Фикрат Гоја
Фикрат Гоја ( Fikrət Qoca , 25 август 1935 – 5 мај 2021 година) бил азербејџански поет. Тој бил почестен како народен поет на Азербејџан во 1998 година.
Ран живот и образование
Гоја е роден во Агдаш. Студирал на Институтот за литература Максим Горки во Москва, дипломирал во 1964 година.
„Жената што не можеше да најде зборови“ била првата објавена песна на Гоја. Гоја го опишал како „за жена која цело време била изненадена за сè. Таа не можела да ги разбере работите што се случувале во светот околу неа.“
Биографија
Гоја била извршен уредник на Гобустан од 1978 година и тој бил активен во Сојузот на писателите на Азербејџан, станувајќи секретар во 1997 година Многу песни на Гоја на азербејџански се објавени. Ја покриваа борбата за слобода.
За неговите песни е компонирана музика („Мајко, другар ми се мажи“, „Срце мое“, „Утро“, „ Дојди утро “, „Не најдов цвет“, „Ноќта е предолга“, „Дојде есента“ итн. ).
Неговата поема „ Гел Еј Сехер “ (Дојди, еј утро) беше наместена и стана популарна песна на Полад Булбулоглу. Во доцните 1990-ти, Бубулоглу сними нова верзија на Гел Еј Сехер со аранжман на Пол Бакмастер. Додека Булбулоглу имаше огромен успех со песната и распродадените концерти во Русија, Булбулоглу стана министер за култура на Азербејџан, а подоцна и амбасадор на Азербејџан во Русија.
Препознавање
Во 1968 година, Гоја ја доби наградата Ленин Комсомол за поема посветена на младинскиот херој и храброст.
Во 2015 година, Гоја беше награден со Орден за заслуги Шараф за неговиот придонес во азербејџанската литература. Церемонијата се одржа во Сојузот на писателите на Азербејџан.
Смртта
Фикрат Гоја почина на 5 мај 2021 година во Азербејџан.
Наводи
<references group="" responsive="1">
Граѓани за европски развој на Бугарија
Граѓани за европски развој на Бугарија (Граждани за европейско развитие на България, ГЕРБ) е една од поголемите политички партии во Република Бугарија со десна и национална ориентација. Партијата е демократска со демохристијанска ориентација. Нејзин претседател е Бојко Борисов. Во 2007 година во вториот круг на локалните избори за општини, ГЕРБ ги освои градоначалничките места во поголемите градови, како Бургас, Видин, Враца, Сливен, Стара Загора, Јамбол и Габрово, а претходно во првиот круг ГЕРБ победи во Софија, Пловдив и Добрич. Освои уште 18 градоначалнички места и во софиските општини.
Живојин Јуришиќ
Живојин Јуришиќ (Црна Бара, 23 јуни (11 според стариот календар) 1863 - Белград, 9 декември 1921) бил ботаничар, професор во гимназијата и Големата школа и кустос ботаничар во Музејот на Српските Земји, денес Природонаучен музеј во Белград.
Биографија
Живојин Јуришиќ е роден во 1963 година како син на земјоделците Јован и Марта Јуришиќ. Многу рано ја изгубил мајка му, а татко му привремено служел во судот во Црна Бара и бил вработен во Националното собрание. Основно училиште посетувал во Глоговац и Богатиќ од 1872 до 1875 година. Тој се запишал во средно училиште во Шабац, а дипломирал од Првата белградска гимназија во Белград во 1883 година. Голема Школа завршил во Белград во 1887 година. Уште од студентските денови тој се посветувал на ботаниката. Бил еден од најпосветените ученици на Јосип Панчиќ и негов помошник во Ботаничкиот кабинет на Големата Школа. По дипломирањето работел како професор во Втората белградска гимназија во Белград, а во 1888 година бил назначен за кустос на Ботаничкиот кабинет. По смртта на ботаничарот и професор Стеван Јакшиќ (1899), бил управител на Ботаничката градина „Јевремовац“ и истовремено предавал ботаника во Големата Школа. Потоа се вратил на должност како професор во гимназијата. Од 1907 година, а веројатно и порано, волонтирал како прв кустос и ботаничар на Музејот на српската земја. Во јануари 1911 година, тој добил официјално одобрение од Министерството за образование дека може да работи со скратено работно време во Музејот. Основач е на ботаничката збирка во Музејот на српската земја, а бил и нејзин долгогодишен благајник. Работел како кустос во Музејот до неговата смрт во 1921 година.
Се оженил на 26 (14) октомври 1890 година за Љубица Константиновиќ, родена на 15 (3) мај 1870 година, ќерка на Јелена и Димитриј Константиновиќ бачвар (качара). Од овој брак се родени: Бранислав 9 февруари (28 јануари) 1893 година кој починал истата година; Димитрије 29 (17) декември 1893 година; Ружица 14 (2) јули 1895 година и Јован 31 (19) август 1899 година.
Воениот рок го завршил во Артилерија на Топчидер во 1884 и 1885 година. Кон крајот на 1885 година бил унапреден во каплар, а во февруари 1886 година во подводник, учествувајќи во српско-бугарската војна како стрелец. Во Балканската војна 1912-1913 г. бил раководител на магацинот за сточна храна во Лазаревац. За време на Првата светска војна бил контролор/инспектор во Министерството за војна во Ниш.
Одликуван е со Орден Свети Сава 5-ти степен на 5 октомври (23 септември) 1901 година. Орден Свети Сава 4-ти степен (не се знае кога) и Медал за граѓански заслуги во 1913 година.
Област на студии
Ја проучувал флората на Србија, Босна и Херцеговина, Бугарија, Македонија и објавил повеќе трудови. Собрал голем број народни имиња на растенија, кои ги користел во два учебници по ботаника, напишани за средно училиште (1898, 1902). Работел на популаризација на растителните култури. Учествувал во изработката на наставната програма за наставата по природни науки, а како најдобар познавач на имињата на растенијата и животните му било доверено критички да го уредува и дополнува Вуковиот речник издаден од Српската кралска академија. Од 1906 година е член на управниот одбор на Српското литературно друштво. Тој бил основач на Српското ботаничко друштво и еден од основачите на Природонаучниот музеј на српската земја (денес Природонаучен музеј во Белград).
Членство
Бил редовен член на Српското геолошко друштво, на Српското хемиско друштво, на Српското земјоделско друштво, на Српското ботаничко друштво и на Хрватското природонаучно друштво. Член на Комитетот за изградба на Природонаучниот музеј на српската земја. Основачки член на Професорското друштво; Член на Фондот за поддршка на сиромашни средношколци; Член на Ученичката задруга во гимназијата Вукова (Вторта Белградска); Член на управниот одбор на „Студентско прифатилиште“. Основачки член, а подоцна и член на управниот одбор на Српската книжевна задруга, член на Граѓанското казино.
Бил член на постојана испитна комисија за полагање на професорски испит; Надзорник на питомци на Министерството за надворешни работи; Надзорник на основните училишта (1896-1898) во Млава, Мачва, Хомоље и Белград; Пратеник на Министерството за образование и претседател на Комисијата за полагање на високото образование.
1550 во музиката
1550 година во музиката содржи некои значајни настани.
Кицу Далавир
Животопис
Учествувал во борбите за ослободување на Крушево од турската власт за време на Илинденското востание во 1903 година.
Јан Барта
Јан Барта (р. ) — чешки професионален друмски велосипедист, кој моментално вози за континенталната екипа.
Распоред на резултатите на големите трки
СО = се откажал; — = не учествувал
Долги Рид (Мездра)
Долги Рид — археолошко наоѓалиште во светиниколското село Мездра. Наоѓалиштето претставува могила од римското време. Веднаш за управната зграда на ЗИК „Овче Поле“, на зарамнетото плато се наоѓа могила со пречник во основата од 15 метри и височина од 5 м.
Кринтавик
Кринтавик (Grindavík) — град во југозападниот дел на Исланд, односно спаѓа во регионот Јужен Полуостров, брои околу 2.800 жители и е тринаесетти град по големина во Исланд. Градот е поврзан со копнен, воден и воздушен сообраќај. Кринтавик, заедно со уште неколку градови во земјата, се смета за еден од поважните и поголемите населени места во државата.
Демографија на Република Српска
Во Република Српска, просечната густина на населението е 47 жители на км2, што ја рангира меѓу ретко населените европски региони. Покрај тоа, регионалната распределба на населението е многу нерамномерно (на пр. Херцеговина 20 км2 и Посавина и Семберија со 150 км2), што претставува дополнителен проблем за економскиот и севкупниот развој на Република Српска.
Историја
Пописот од 1971 година за првпат покажал дека етничката структура на населението во поранешна ФР БиХ се променила и дека муслиманите станале релативно мнозинство во земјата (39,6% муслимани, 37,2% Срби и 20,6% Хрвати ). Според последниот попис во СФРЈ во 1991 г. во Социјалистичка Република Босна и Херцеговина, учеството на муслиманите се зголемило и понатаму, на околу 43,67%, додека учеството на Србите се намалило на околу 31,37%, или 1.369.258 Срби од вкупно 4.364.574 жители во СР БиХ.
Според Пописот од 1991 година на Босна и Херцеговина, населението било 4.364.649 од кои Срби биле 1.369.883, или 31,38%, муслимани биле 1.905.227 или 43,65%, Хрвати биле 755.883 или 17,31 %, Југословени биле 239.857 или 5,49% и други етнички групи 93.752 или 2,14%.
Во 1993 г. во време на војната, населението на територијата на тогашната Република Српска се проценува на 1.378.852. Во 1996 година бил спроведен попис на домаќинствата, бегалците и раселените лица. На пописот биле регистрирани 410.173 домаќинства и се проценува дека вкупното население било 1.391.593. Во 2000 година, населението се проценило на 1.469.118.
Современи податоци
Според проценката на Заводот за статистика на Република Српска, вкупното население на Република Српска за 2018 година изнесувало 1.147.902 жители.
Попис 2013 година - податоци за Република Српска
Поради големиот број неправилности при обработката на податоците и прикажаниот број од 198.000 фиктивни жители, Република Српска одлучила да објави свои податоци за населението за својата територија, кои се единствените валидни и признати резултати од надлежните и институциите на Република Српска. Според податоците на Институтот за статистика на Република Српска, земјата има 1.170.342 жители, од кои 598.530, или 51,14% се жени и 571.812, или 48,86% се мажи.
Етнички состав
Од пописот на населението, 82,95% се изјасниле за Срби, 12,69 како Бошњаци, 2,27 како Хрвати, додека 1,25% биле во графата останати, односно Србите биле 970.857, Бошњаците биле 148.477, а Хрватите биле 26.509 година.
Јазичен состав
Српскиот јазик се зборува од страна на 982.480 граѓани на Република Србија, бошњачкиот од 150.221, хрватскиот јазик од 17,315 граѓани.
Верски состав
969.315 граѓани на земјата се православни христијани, 149.435 се муслимани и 25.763 се католици.
Население по единица на локална самоуправа
Според Пописот во 2013 година во Босна и Херцеговина и според конечните податоци за Република Српска издадени од Заводот за статистика на Република Хрватска, во табелата е прикажано крајното население по единици на локалната самоуправа.
Територијална распределба на населението
Процесот на индустријализација и модернизација на транспортната мрежа по Втората светска војна не влијаел значително врз просторната распределба на урбаните населби, но тие го охрабриле процесот на урбанизација. Имено, развиените урбани центри се рашириле и во околните рурални населби и во исто време нивниот број на функции се зголемил. Покрај тоа, некои рурални населби презеле голем број на урбани функции (изградени биле индустриски погони, отворени биле продавници, диспанзери, училишта, спортски терени, итн.). ) и имаат тенденција да прераснат во градски населби.
Најголемите општини во Република Српска се следните (податоци за 2004 година):
Најмали се:
== Природно движење на населението ==
1549 во музиката
1549 година во музиката содржи некои значајни настани.
1548 во музиката
1548 година во музиката содржи некои значајни настани.
Ила (Виница)
Ила (или Иља) — археолошко наоѓалиште во облик на некропола од железното време. На северниот дел од градот Виница, недалеку од бензинската пумпа, во обработливиот терен биле откриени гробови со камена конструкција.
Горица (Виница)
Горица — населба од доцноантичко време и старохристијанска базилика. На 1,5 километри северозападно од градот Виница, на една тераса што благо се спушта кон левиот брег на Брегалница, со простор од околу 1 хектар, се среќаваат фрагменти од керамички садови и градежен материјал.
Од 1984 до 1989 година Музејот на Македонија вршел заштитни ископувања при што се откриени темели од помала трикорабна базилика со нартекс и две странични простории, како и остатоци од темели од други објекти. Ѕидовите од базиликата се зачувани во темелните партии, наместа до 1 метар висина, и се градени од речен и кршен камен со варов малтер. Со ископувањата се откриени фрагменти од убава архитектонска и пластика работена во камен (крстови, гулаби и други христијански мотиви).
Сејдауркроукир
Сејдауркроукир (Sauðárkrókur) — град во североисточниот дел на Исланд, односно спаѓа во Североисточниот Регион, брои околу 2.600 жители и е четиринаесетти град по големина во Исланд. Градот е поврзан со копнен, воден и воздушен сообраќај. Сејдауркроукир, заедно со уште неколку градови во земјата, се смета за еден од поважните и поголемите населени места во државата.
Кинорежисер
Кинорежисер (Film director) — личност што го раководи снимањето и продукцијата на филмот. Голем број на луѓе ги сметаат кинопродуцентите, снимателите, монтажерите како и експертите за посебни ефекти за кинорежисери.
Кинорежисерот ја оличува неговата замисла на сцената, ги управува уметничките и драмски движења на глумците, заедно со цела авторска екипа што работи според неговиот поглед. Во некои случаи, кинорежисерите немаат целосно управување врз филмот. Кинорежисерот, исто така, може да биде избран и од страна на продуцентот на самото дело. Во овој случај, продуцентот има право на вето врз она што не му се допаѓа при режирањето на филмот, бидејќи е работен според неговото сценарио.
Во однос на половата еднаквост, слободно може да се каже дека кинорежијата претставува машка професија. Првата жена режисер (кинорежисерка) што ја освоила наградата „Оскар“ за режија била Кетрин Бигелоу, во 2010 година. Според анкетата на Центарот за истражување на работата на жените во телевизиската и киноиндустрија, само 7 % од 250-те најисплатливи филмови во 2014 година биле режирани од жени.
Истражувачка станица „Халеј“
Истражувачката станица Халеј — истражувачка станица на Антарктикот која се наоѓа на Брунтовиот Леден Гребен и е управувана од Британското антарктичко истражување (БАИ). Базата била основана во 1956 година за да ја проучува атмосферата на Земјата. Мерењата од Халеј довеле до откривање на озонската дупка во 1985 година. Сегашната основа е шеста во низата структури и вклучува дизајнерски елементи наменети да го надминат предизвикот да се гради на пловечка ледена полица без да биде закопана и здробена од снег. Од 2020 година, базата останала без персонал во текот на зимата од 2017 година, поради загриженоста за ширењето на пукнатина од мраз и како тоа може да ја прекине рутата за евакуација во итен случај. Значајната област за птици во заливот Халеј со колонијата на царските пингвини се наоѓа во општата близина на базата.
Рет Тапи
Рет Тапи — село во Албанија. Селото се наоѓа во областа Белград и општината Перонд.
Истражувачка станица „Халеј“
Историја
Базата била основана во 1956 година, за Меѓународната геофизичка година 1957-1958 година, од експедиција на Кралското друштво. Заливот каде што експедицијата одлучила да ја постави својата база била именувана по астрономот Едмонд Халеј. Преземен од ФИДС (последователно БАИ), била означена како База З. Името било сменето во Халеј во 1977 година, бидејќи оригиналниот залив исчезнал поради промените во ледената плоча.
Во 2002 година, БАИ соопштила дека е можно Халеј V да биде уништена како и своите претходници, па затоа бил спроведен конкурс за дизајнирање нова станица за нејзина замена. Сегашната база Халеј VI официјално била отворена во февруари 2013 година. Таа е првата копнена истражувачка станица во светот која целосно може да се премести и се разликува по својата шарена модуларна структура изградена на огромни хидраулични скии.
На 30 јули 2014 година, станицата го загубила снабдувањето со електрична енергија и греење за време на рекордно ниски температури (и до -55°C), поради истекување на течноста за ладење. Биле направени планови да се евакуираат некои од осумте модули и да се засолнат во преостанатите неколку кои сè уште имаа топлина. Напојувањето било делумно вратено 19 часа подоцна, но сите научни активности, освен метеоролошките набљудувања неопходни за временската прогноза, биле прекинати за сезоната.
Згради
Како и кај германската Нејмајер III, базата плови на ледена полица во Веделовото Море наместо да се гради на цврста земја на континентот Антарктик. Оваа ледена полица полека се движи кон отворениот океан и, ако не се премести, секоја база на крајот би се претворила во леден брег што лебди.
Имало пет претходни бази во Халеј. Испробани се различни методи на градба, од незаштитени дрвени колиби до згради во челични тунели. Првите четири станале затрупани од снежната акумулација и згмечени додека не биле погодни за живеење. Поновите структури се дизајнирани да останат на снежната површина.
Халеј VI
Халеј VI е низа од осум модули кои, како и Халеј V, се закачени на хидраулични ногарки за да се задржат над акумулацијата на снег. За разлика од Халеј V, на дното на овие ногарки има џиновски скии што се повлекуваат, кои овозможуваат периодично преместување на зградата.
Зградата за летно сместување и гаражата од Халеј V биле влечени до локацијата Халеј VI и продолжуваат да се користат. Платформата за работилници и складирање (WASP) обезбедува складирање на теренска опрема и работилница за технички услуги. Постојат шест надворешни научни кабуси во кои се сместени научната опрема за секој експеримент распространет низ локацијата и Лабораторијата за сектор за чист воздух (CASLab) 1 км од станицата.
Конкурс за дизајн
Конкурс за архитектонски дизајн бил лансиран од страна на Кралскиот институт на британските архитекти и Британското антарктичко истражување во јуни 2004 година за да се обезбеди нов дизајн за Халеј VI. На конкурсот учествувале голем број архитектонски и инженерски фирми. Победничкиот дизајн, од Faber Maunsell и Hugh Broughton Architects бил избран во јули 2005 година.
Хали VI е изградена во Кејптаун, Јужна Африка од страна на јужноафрикански конзорциум. Вкупно биле додадени 26 модуларни места за сместување, инсталирани во осум модули, што обезбедува целосно сервисирано сместување за 32 лица. Првите делови биле испратени на Антарктикот во декември 2007 година. Бил составен до Халеј V, потоа влечен еден по еден 15 km и повторно поврзан.
Станицата била официјално отворена на Антарктикот на 5 февруари 2013 година. Кирк Вотсон, режисер од Шкотска, ја снимал зградата на станицата во период од четири години за краток филм. Опис на инженерските предизвици и создавањето на конзорциумот бил обезбеден од Адам Радерфорд за да се совпадне со изложбата во Глазгов.
Дизајнерски елементи
Во фокусот на новата архитектура била желбата да се подобрат условите за живот на научниците и персоналот на станицата. Решенијата вклучувале консултации со психолог за бои за да се создаде специјална палета на бои за да се надомести повеќе од 100 дена темнина секоја година, будилници со симулација на дневна светлина за решавање на проблемите со биоритамот, употреба на специјални дрвени фурнири за да се впие мирисот на природата и да се реши недостатокот на зелениот раст, како и дизајнот на осветлување и планирањето на просторот за да се одговори на потребите за социјална интеракција и прашањата за живеење и работа во изолација.
Друг приоритет на конструкцијата на структурата бил да има што е можно помало влијание врз животната средина врз мразот.
Преместување
Британското антарктичко истражување објавило дека има намера да ја пресели Халеј VI на нова местоположба во летото 2016-2017 година. Голема пукнатина се пропагирала низ мразот и се заканувала да ја отсече станицата од главното тело на ледената плоча, што ја поттикнало одлуката да се пресели. Поради тоа, станицата била префрлена за 23 километри од нејзната претходна местоположба. Хоризонт, долгогодишната документарна серија на Би-Би-Си, ја испратила режисерката Натали Хјуит на Антарктикот на три месеци за да го документира овој потег. БАИ го завршил преместувањето на базата во февруари 2017 година.
Клима
Температурите во Халеј ретко се искачуваат над 0 °C иако температури околу -10 °C се вообичаени во сончевите летни денови. Типичните зимски температури се под -20 °C со екстремни ниски од околу -55 °C. Ветровите се претежно од источен правец; силните ветрови често ја собираат правливата површина снег намалувајќи ја видливоста на неколку метри.
Една од причините за местоположбата на Хали е тоа што се наоѓа под поларниот овал, што го прави идеално сместен за истражување на геопросторот и резултира со чести прикажувања на Аурора Аустралис. Тие најлесно се гледаат во текот на 105 дена (29 април - 13 август) кога Сонцето не изгрева над хоризонтот.
Жители
Во летниот период, од крајот на декември до крајот на февруари, бројот на вработени брои околу 70.
Зимска екипа
Во типична зима, тимот е изолиран од моментот кога последниот авион заминува на почетокот на март до пристигнувањето на првиот авион кон крајот на октомври.
Пред БАИ да ги затвори зимските операции, има околу 13 вработени кои презимуваа. Повеќето се технички специјалисти потребни за одржување на станицата и научните експерименти. Тимот за презимување во Халеј за 2016 година вклучувал готвач, лекар, менаџер за комуникации, механичар на возила, механичар за генератори, електричар, водоводџија, теренски асистент, двајца електронски инженери, метеоролог и менаџер за податоци. Дополнително, има водач на зимска станица кој полага заклетва како судија пред распоредувањето и чија главна улога е да го надгледува секојдневното управување со станицата.
Во 1996 година се појавиле првите жени зимувачи во Халеј. Во 2006 година, пет од шеснаесет биле жени.
Основен живот
Во животот на Антарктикот доминираат годишните времиња, со кратко, бурно лето и долга зима. Во базите како Халеј кои се снабдуваат преку море, најзначајниот настан во годината е пристигнувањето на бродот за снабдување (планиран RRS Sir David Attenborough, до 2020 година RRS Ernest Shackleton, пред 1999 година, RRS Bransfield ) кон крајот на декември. Ова е проследено со интензивна активност за истовар на сите резерви пред бродот повторно да замине; обично, ова се прави за помалку од две недели.
Летната сезона во Халеј трае веќе од средината на октомври кога слетува првиот авион, до почетокот на март кога бродот заминува и последниот авион ќе тргне транзитирајќи низ Халеј и до истражувачката станица Ротера пред да се упати кон Јужна Америка.
Значајни датуми во зима се зајдисонцето (последниот ден кога може да се види Сонцето) на 29 април, средината на зимата на 21 јуни и изгрејсонцето (првиот ден кога Сонцето изгрева по зимата) на 13 август. Традиционално, најстариот човек на база го спушта искинатото знаме на зајдисонце, а најмладиот го крева на изгрејсонцето. Средината на зимата е еднонеделен одмор, за време на кој се избира член на презимувачката екипа да го чува старото знаме.
Во популарната култура
Филмот од 2019 година Каде одиш, Бернадет завршува со снимки и анимирани рендери на Халеј VI.
Долења Вас (Загорје на Сава)
Долења Вас (словенечки: Dolenja vas) — населба во Општина Загорје на Сава во средна Словенија. Областа е дел од историскиот регион Штаерска. Населбата сега е вклучена во Засавскиот статистички регион.
Корито Страна (Мездра)
Корито Страна — археолошко наоѓалиште во светиниколското село Мездра. Наоѓалиштето претставува водовод од доцноантичкото време. На 1,5 км североисточно од селото, со обработувањето на земјата биле откриени водоводни цевки - тубули.
NGC 6008B
NGC 6008B — леќеста галаксија во соѕвездието Змија, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 6008B се споменува и како MCG 4-37-54, CGCG 136-112, ARAK 488.
Откривање
Објектот е откриен на 10 јуни 1880 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Податоци од набљудување
Според морфолошката класификација на галаксиите, NGC 6008B е од видот S0. Видливиот сјај со голо око изнесува 14,3 m, а оној во рамките на интервалот од минималната до максималната честота 15,3 m, додека површинскиот сјај изнесува 12,8 m/лм2. NGC 6008B има привидни димензии од 0,7' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 53 м 8,2 с, а неговата деклинација, односно висината на лакот на тој агол, +21° 4' 33"". Положбениот агол на објектот е во износ од 168°.
Други поделби
Проучување на NGC 6008B е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 56301. Во рамките на атласот на длабокото небо, Уранометрија 2000.00, објектот припаѓа на групата означена со бројот 155; додека во Каталогот на основни ѕвезди (GSC) е групиран под бројот 1502. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 113.
134 п.н.е.
134 п.н.е. — година според општоприфатениот календар. Тоа била 134. година пред новата ера, 134. од првиот милениум п.н.е., 34. од 2 век п.н.е. и петта од 130-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5374 и 5375 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4616 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3626 и 3627 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 619.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 134 година се протега во 2502 и 2503, додека според второто гледиште, годината трае во текот на 2562 и 2563 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 409. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 778 и 777 исламска година пред хиџра.
Хипохлореста киселина
Како и многу други средства за дезинфекција, растворите на хипохлорна киселина ќе ги уништат патогените, како што е СОВИД-19, адсорбиран на површините. Во ниски концентрации, ваквите раствори можат да послужат за дезинфекција на отворени рани.
Историја
Хипохлорната киселина била откриена во 1834 година од францускиот хемичар Антоан Жером Балард (1802–1876) со додавање, во гас хлор, разредена суспензија на жива(II) оксид во вода. Тој исто така ги именувал киселината и нејзините соединенија.
И покрај тоа што е релативно лесно да се направи, тешко е да се одржи стабилен раствор на хипохлорна киселина. Дури последниве години, научниците успеале економично да произведуваат и одржуваат вода со хипохлорна киселина за стабилна комерцијална употреба.
Формирање, стабилност и реакции
Кога киселините се додаваат во водените соли на хипохлорната киселина (како што е натриум хипохлорит во комерцијалниот раствор за белило), добиената реакција се движи налево и се формира гасот хлор. Така, формирањето на стабилни хипохлоритни избелувачи е олеснето со растворање на гасот хлор во основните водени раствори, како што е натриум хидроксид.
Киселината може да се подготви и со растворање на дихлор моноксид во вода; под стандардни водени услови, безводната хипохлорна киселина во моментов е невозможно да се подготви поради лесно реверзибилната рамнотежа помеѓу неа и нејзиниот анхидрид:
Присуството на светлина или оксиди на преодни метали на бакар, никел или кобалт ја забрзува егзотермичката  распаѓање на хлороводородна киселина и кислород:
Фундаментални реакции
Во воден раствор, хипохлорната киселина делумно се дисоцира во анјонскиот хипохлорит ClO - :